FIFA pasaulio reitingai

FIFA pasaulio reitingai – vyrų futbolo rinktinių rikiuotė reitingų skalėje. FIFA narės yra skirstomos pagal varžybų rezultatus. Taškai rinktinėms skiriami už dalyvavimą FIFA pripažintose tarptautinėse varžybose. Vyrų rinktinių reitingus imta skaičiuoti nuo 1992 m., o nuo 2013 m. imta skaičiuoti ir moterų futbolo rinktinių reitingus.

 Sistema 

Taškų skaičiavimo sistema dažnai kito. 1993–1998 m. laimėjusi komanda gaudavo tris taškus, sužaidusi lygiosiomis – vieną tašką, nulį taškų gaudavo pralaimėjusi komanda. Ši sistema buvo pernelyg paprasta, 1999–2006 m. naudota sistema atsižvelgdavo į įmuštų bei praleistų įvarčių skaičių, ar rungtynės vyko namuose ar svečiuose, varžybų kuriose buvo žaistos rungtynės svarba, bei į regiono stiprumą. 2006 m. sistema buvo patobulinta, varžybų svarba buvo redaguota, įmuštų ir praleistų įvarčių skaičius bei rungtynės namuose ar svečiuose nebeturėjo įtakos skaičiavime. Nauja sistema, Elo reitingų pagrindu, buvo įdiegta 2018 m.https://digitalhub.fifa.com/m/f99da4f73212220/original/edbm045h0udbwkqew35a-pdf.pdf Taškai tapo perskaičiuojami po kiekvienų rungtynių, skaičiavimo pagrindu tapo komandų reitingų skirtumas prieš rungtynių pradžią, bei varžybų svarbos koeficientas. Po 2021 m. taškai nebeapvalinami iki sveikojo skaičiaus, o iki dviejų skaičių po kablelio.

 Varžybų svarba 
Skirtingos varžybos komandai turi įvairią svarbą rungtynėse. Reikšmingiausios varžybos yra pasaulio taurės ketvirtfinaliai, pusfinaliai ir finalas, mažiausios svarbos yra draugiškos varžybos. Tokie patys koeficientai naudojami visose šešiose futbolo konfederacijose. Nuo 2018 m. naudojamoje sistemoje, naudojamas varžybų svarbos koeficientas skirstomas į šias kategorijas:https://digitalhub.fifa.com/m/f99da4f73212220/original/edbm045h0udbwkqew35a-pdf.pdf

Varžybų svarbaKoeficientasDraugiškos varžybos, žaistos ne tarptautinių rungtynių kalendoriuje numatytuose laikotarpiuose  5Draugiškos varžybos, žaistos tarptautinių rungtynių kalendoriuje numatytuose laikotarpiuose  10Tautų lygos varžybos grupėse  15Tautų lygos varžybos atkrintamuosiuose etapuose; atranka futbolo konfederacijose; FIFA pasaulio taurės atranka  25Varžybos futbolo konfederacijose iki ketvirtfinalių  35Ketvirtfinaliai, pusfinaliai ir finalas futbolo konfederacijose  40FIFA pasaulio taurės varžybos iki ketvirtfinalių  50FIFA pasaulio taurės varžybų ketvirtfinaliai, pusfinaliai ir finalas  60

 Lietuvos reitingai 
2022 m. kovo mėn. Lietuvos vyrų futbolo rinktinė užėmė 138 vietą FIFA reitingų lentelėje. Aukščiausias reitingas buvo 43 vieta 1995 m., o žemiausias – 149 vieta 2017 m.https://www.fifa.com/fifa-world-ranking/LTU

 Išnašos 

 Nuorodos 
 UEFA-COEFFICIENTS.COM – FIFA World Ranking, Champions League and Europa League statistics
 FIFA.com statistika ir vertinimas 
 FIFA vertinimas 

Kategorija:FIFA
Kategorija:Futbolo reitingai